

OBČINA RIBNICA NA POHORJU

|  |
| --- |
| **Dokument identifikacije investicijskega projekta**  **MLADI ZA POVEZANO SKUPNOST** |



|  |  |
| --- | --- |
| Investitor: | Občina Ribnica na Pohorju  Ribnica na Pohorju 1  2364 Ribnica na Pohorju |
|  |  |
| Datum: | 8.12.2024 |
| Faza: | DOKUMENT IDENTIFIKACIJE INVESTICIJSKEGA PROJEKTA |
| Prijavitelj na JR: | OBČINA RIBNICA NA POHORJU |

**POVZETEK DOKUMENTA IDENTIFIKACIJE INVESTICIJSKEGA PROJEKTA**

Dokument identifikacije investicijskega projekta je izdelan na podlagi Uredbe o enotni metodologiji za pripravo in obravnavo investicijske dokumentacije na področju javnih financ (Ur. l. RS, št. 60/06, 54/10 in 27/16) in vsebuje naslednje točke:

* navedbo investitorja, izdelovalca investicijske dokumentacije in upravljavca ter strokovnih delavcev in služb, odgovornih za pripravo in nadzor nad pripravo ustrezne investicijske ter projektne, tehnične in druge dokumentacije z žigi in podpisi odgovornih oseb,
* analizo stanja na področju športa, športne infrastrukture, turizma;
* razloge za investicijsko namero
* naslednje poglavje je opredelitev razvojnih možnosti in ciljev investicije ter preveritev usklajenosti z razvojnimi strategijami in politikami,
* variante investicije,
* opredeljena je vrsta in sestava investicije po tekočih in stalnih cenah,
* opredeljene so temeljne prvine, ki določajo investicijo - predhodne idejne rešitve, lokacija športnega centra ter lokacija posameznih objektov, okvirni obseg investicije in tehnični podatki posameznih objektov, specifikacija investicijskih stroškov, časovni načrt izvedbe in aktivnosti, varstvo okolja, kadrovsko organizacijska shema, predvideni viri financiranja in drugi viri, družbeno ekonomska opravičenost projekta,
* analiza stroškov in koristi investicije, prihodki in odhodki v ekonomski dobi poslovanja ter določitev zneska donacije EU,
* smiselnost in možnosti nadaljnje priprave investicijske dokumentacije.

**Predmet investicije:** MLADI ZA POVEZANO SKUPNOST (Objekt se bo notranje obnovil za namene skupne rabe. V sklopu projekta se bo zamenjalo notranje stavbno pohištvo, zamenjala se bo keramika, zamenjale se bodo energetsko neučinkovite luči, demontiral in obnovil se bo strop dvorane, stopniščna ograja, obnovili se bodo sanitarije in kupila oprema za izvajanje mladinskih in medgeneracijskih dejavnosti.

Projekt Mladi za povezano skupnost namerava Občina Ribnica na Pohorju prijaviti na 2. javni poziv za oddajo projektnih predlogov, za izbor projektov v okviru izvajanja Strategije lokalnega razvoja območja LAS MDD 2027 za programsko obdobje 2021 - 2027, sofinanciranih iz EKSRP v okviru »Podpore za izvajanje projektov v okviru Strategije lokalnega razvoja, ki ga vodi lokalna skupnost«. Vizija razvoja LAS MDD 2027 se glasi: »Upoštevajoč kakovost življenja ljudi in okolja, socialno privlačnost ter družbeno odgovornost za krepitev konkurenčnosti, prepoznavnosti in privlačnosti, bo območje LAS MDD 2027 doseglo skladen in vzdržen razvoj«. Postavljeni cilji prispevajo k uresničitvi Strategije lokalnega razvoja ter hkrati prispevajo k uresničevanju ciljev posameznih skladov, iz katerih se financira SLR.

Nosilec projekta je Občina Ribnica na Pohorju, projektni partnerji pa so: Prostovoljno gasilsko društvo Ribnica – Josipdol in drugi.

Projekt Mladi za povezano skupnost se bo sofinanciral s sredstvi Ministrstva za kmetijstvo v okviru Evropskega kmetijskega sklada za razvoj podeželja (EKSRP).

Projekt se bo izvajal kot operacija, v sklopu katere bodo pridobljena nepovratna sredstva v deležu 65%.

Dokument identifikacije investicijskega projekta (v nadaljevanju DIIP) predstavlja temeljni dokument za investicijsko odločanje o izvedbi investicijske namere. Vsebuje podatke, potrebne za določitev investicijske namere in njenih ciljev v obliki funkcionalnih zahtev, ki jih bo morala operacija izpolnjevati. Dokument identifikacije investicijskega projekta vsebuje opise tehničnih, tehnoloških ali drugih prvin predlaganih rešitev in je podlaga za odločanje o nadaljnji izdelavi investicijske dokumentacije oz. o nadaljevanju investicije. DIIP je izdelan na podlagi Uredbe o enotni metodologiji za pripravo in obravnavo investicijske dokumentacije na področju javnih financ (Ur. l. RS, št. 60/06, 54/10 in 27/16).

**Razlogi za investicijsko namero:**

S projektom Mladi za povezano skupnost sledimo ciljem Strategije lokalnega razvoja območja LAS MDD 2027 za programsko obdobje 2021–2027.

Na podeželju je potrebno zagotavljati oskrbo vseh skupin prebivalcev z osnovnimi storitvami in infrastrukturo. Potrebno je izboljšati življenjske pogoje v podeželskih skupnostih in tako prispevati k privlačnosti vaškega okolja kot bivanjskega prostora tudi za mlade in potenciala za razvoj drugih gospodarskih dejavnosti ter na tak način zmanjševati razkorak med regijami ter mesti in podeželjem. Za ohranjanje vitalnosti podeželskih območij je potrebno omogočiti razvoj kulturnih, prostočasnih in drugih dejavnosti, kar se zagotavlja tudi z razvojem osnovne infrastrukture. Pri tem je nujno spodbujati tudi izvedbo koncepta Pametne vasi. Potrebno je omogočiti vlaganja v ohranitev dediščine na podeželju.

Projekt naslavlja izzive na področju demografskih sprememb, ki za podeželje prinašajo številne negativne posledice: območja praznjenja prebivalstva, problematiko razvoja obmejnih območij, problem staranja prebivalstva na podeželju, posledice, ki jih imajo demografske spremembe na gospodarstvo in zaposlovanje, problematiko oskrbe in zagotavljanja storitev splošnega ter splošnega gospodarskega pomena, slabšega infrastrukturnega razvoja, opuščanje stavbnega fonda, tudi objektov kulturne dediščine, kulturne krajine in druge negativne posledice. Na podeželju, še posebej na območjih praznjenja, je zato potrebno zagotavljati oskrbo vseh skupin prebivalcev z osnovnimi storitvami, s storitvami splošnega in splošnega gospodarskega pomena, kot so npr. zdravstvo, socialno varstvo, javni potniški promet. Za ohranjanje vitalnosti podeželskih območij je potrebno omogočiti razvoj kulturnih, prostočasnih in drugih dejavnosti ter infrastrukture, predvsem na površinah in v večnamenskih objektih, tudi objektih kulturne dediščine, ki so na podeželju pogosto prazni, brez prave namembnosti. Potrebno je izboljšati življenjske pogoje v podeželskih skupnostih in tako prispevati k privlačnosti vaškega okolja kot bivanjskega prostora tudi za mlade in potenciala za razvoj drugih gospodarskih dejavnosti ter na tak način zmanjševati razkorak med regijami ter mesti in podeželjem. Potrebno je omogočiti vlaganja v ohranitev dediščine na podeželju ter omogočiti povezovanje kulturne dediščine in naravnih vrednot z ustreznim razvojem turizma (v povezavi s kmetijstvom, lokalno kulinariko,...) in preživljanjem prostega časa. S tem posledično izboljšati kakovost življenja na podeželju, ohraniti poseljenost in posredno vplivati tudi na večjo turistično in gospodarsko vitalnost podeželja. Pri tem je potrebno izkoristiti endogene razvojne potenciale lokalnega okolja.

|  |
| --- |
| Namen projekta je nadgradnja obstoječe javne infrastrukture na podeželskem območju občine. Z adaptacijo notranjih prostorov gasilskega doma, se bo dom preoblikoval v večnamenski dom, s tem se bo dvignila kvaliteta življenja lokalnih prebivalcev. Projekt bo imel pomembno socialno komponento, saj bo vplival na medgeneracijsko sodelovanje. Usmerjanje ranljivih skupin v družabne in kulturne aktivnosti bo pripomoglo k izboljšanju njihovega socialnega položaja in duševnega zdravja in k boljšemu počutju na splošno, kar bo krepilo socialno vključenost in medgeneracijsko povezovanje. S tem bomo ustvarili boljše pogoje za mlade. Projekt bo tako prispeval k tesnejši povezanosti med generacijami in splošnemu izboljšanju počutja in kvalitete življenja vseh lokalnih prebivalcev. |

**Splošni cilj investicije:**

Cilj projekta je nadgradnja javne infrastrukture in:


* dvig kvalitete bivanja in krepitev socialnega kapitala lokalnih prebivalcev, s poudarkom na aktiviranju ranljivih ciljnih skupin;
* izboljšati osnovne storitve in infrastrukturo za višjo kvaliteto življenja na vaseh;
* izboljšati osnovne storitve in infrastrukturo za višjo kvaliteto življenja za atraktivno podeželje in urbana središča;
* zagotovitev enakovrednejšega razvoja podeželskega območja;
* povečati pestrost ponudbe prostočasnih in kulturnih aktivnosti;
* socialna komponenta (povezovanje prebivalcev skozi izvedene dogodke, zagotoviti socialno vključenost - vključevanje prikrajšanih skupin prebivalcev in medgeneracijsko sodelovanje);
* dvig dodane vrednosti okolja s številnimi aktivnostmi sektorsko različnih partnerjev;
* dvigniti kvaliteto življenjskega okolja;
* prispevati k trajnostnemu preoblikovanju javne infrastrukture;
* izboljšali funkcionalnost, dostopnost in kakovost javne infrastrukture;

**Operativni cilji:**

|  |
| --- |
| Objekt se bo notranje obnovil :   * zamenjava notranjega stavbnega pohištva, * zamenjava keramike, * zamenjava energetsko neučinkovitih luči, * demontaža in obnova stropa dvorane, stopnišče ograje, * obnova sanitarij, * oprema,   Izvedba dejavnosti:   * izvedba delavnic za mlade, * izvajanje dejavnosti medgeneracijskega druženja. |

**Lokacija operacije:**

Naložba se bo izvajala v naselju Ribnica na Pohorju. Načrtovana je obnova gasilskega doma Ribnica na Pohorju 19/A, 2364 Ribnica na Pohorju. Parcelna številka: \*116 in 58/2, obe k.o. 823 Ribnica na Pohorju.





**Ocena vrednosti investicije**:

Investicija se bo izvajala v letu 2026. Ocena stroškov investicije je določena po stalnih cenah. Predvidevamo, da bo stopnja inflacije minimalna za to so stalne cene enake tekočim.

**Ocena stroškov investicije je narejena na podlagi projektantskega predračuna. Okvirna vrednost investicije, ki zajema vso opremo in delo znaša po stalnih cenah 98.274,17 EUR z DDV in 80.552,60 brez DDV.**

Vrednost operacije po stalnih cenah:

|  |  |  |  |  |  |  |
| --- | --- | --- | --- | --- | --- | --- |
| ZAP. ŠT. | VRSTA INVESTICIJE | SKUPAJ | % | DDV | SKUPAJ | % |
|  | STROŠKI NALOŽBE |  |  |  |  |  |
| 1. | GOI dela | 71.552,60 | 0,89 | 15.741,57 | 87.294,17 | 88,83% |
| 2. | Stroški zunanjih izvajalcev (partnerji) | 9.000,00 | 0,11 | 1.980,00 | 10.980,00 | 11,17% |
|  | SKUPAJ | 80.552,60 | 100,00% | 17.721,57 | 98.274,17 | 100,00% |
|  | DDV | 17.721,57 |  |  |  |  |
|  | SKUPAJ Z DDV | 98.274,17 |  |  |  |  |

Razdelitev postavk po letih – stalne cene:

|  |  |  |  |  |  |
| --- | --- | --- | --- | --- | --- |
| ZAP. ŠT. | VRSTA INVESTICIJE | 2025 | 2026 | 2027 | SKUPAJ |
|  | STROŠKI NALOŽBE |  |  |  |  |
| 1. | GOI dela | 0,00 | 71.552,60 | 0,00 | 71.552,60 |
| 2. | Stroški zunanjih izvajalcev (partnerji) | 0,00 | 9.000,00 | 0,00 | 9.000,00 |
|  | SKUPAJ | 0,00 | 80.552,60 | 0,00 | 80.552,60 |
|  | DDV | 0,00 | 17.721,57 | 0,00 | 17.721,57 |
|  | OD TEGA PORAČUNLJIV | 0,00 | 0,00 | 0,00 | 0,00 |
|  | SKUPAJ Z DDV | 0,00 | 98.274,17 | 0,00 | 98.274,17 |

Viri financiranja operacije:

|  |  |  |  |  |  |  |
| --- | --- | --- | --- | --- | --- | --- |
| ZAP. ŠT. | VIR | 2025 | 2026 | 2027 | SKUPAJ | delež |
|  | UPRAVIČENI STROŠKI | 0,00 | 80.552,60 | 0,00 | 80.552,60 | 100,00% |
| 1. | EKSRP | 0,00 | 52.359,19 | 0,00 | 52.359,19 | 65,00% |
| 2. | Lastni vir upravičeni stroški | 0,00 | 28.193,41 | 0,00 | 28.193,41 | 35,00% |
|  | NEUPRAVIČENI STROŠKI | 0,00 | 17.721,57 | 0,00 | 17.721,57 | 100,00% |
| 2. | Lastni vir neupravičeni stroški (ddv) | 0,00 | 17.721,57 | 0,00 | 17.721,57 | 100,00% |
|  | SKUPAJ | 0,00 | 98.274,17 | 0,00 | 98.274,17 | 100,00% |
| 1. | EKSRP | 0,00 | 52.359,19 | 0,00 | 52.359,19 | 53,28% |
| 2. | Lastni viri | 0,00 | 45.914,98 | 0,00 | 45.914,98 | 46,72% |

**Rok izvedbe:**

Investicija se bo izvajala v letu 2026 v katerem se kandidira za sredstva EKSRP.

**Investitor:**

OBČINA RIBNICA NA POHORJU, Ribnica na Pohorju 1, 2364 Ribnica na Pohorju