**Občina Ribnica na Pohorju**

Ribnica na Pohorju 1, 2364 Ribnica na Pohorju

**OBČINSKI SVET**

**OBČINE RIBNICA NA POHORJU**

Datum: 10. 12. 2024

|  |  |
| --- | --- |
| **ZADEVA:** | **PREDLOG DOKUMENTA IDENTIFIKACIJE INVESTICIJSKEGA PROJEKTA (DIIP) ZA PROJEKT »MLADI ZA POVEZANO SKUPNOST«** |
| **PREDLAGATELJ:** | Srečko GEČ, župan |
| **GRADIVO PRIPRAVIL:** | Srečko GEČ, župan in občinska uprava |
| **POROČEVALEC:** | Srečko GEČ, župan |
| **GRADIVO OBRAVNAVAL:** | / |
| **PREDLOG SKLEPA:** | **Občinski svet Občine Ribnica na Pohorju sprejme dokument identifikacije investicijskega projekta (DIIP) »MLADI ZA POVEZANO SKUPNOST«, 8. 12. 2024 v predlagani vsebini.**  **Občinski svet občine Ribnica na Pohorju pooblašča župana za vse nadaljnje aktivnosti v zvezi z investicijo.** |
| **PRAVNA PODLAGA:** | Zakon o javnih financah (Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0449) – uradno prečiščeno besedilo, [14/13](https://www.uradni-list.si/glasilo-uradni-list-rs/vsebina/2013-21-0433) – popr., [101/13](https://www.uradni-list.si/glasilo-uradni-list-rs/vsebina/2013-01-3677), [55/15](https://www.uradni-list.si/glasilo-uradni-list-rs/vsebina/2015-01-2277) – ZFisP, [96/15](https://www.uradni-list.si/glasilo-uradni-list-rs/vsebina/2015-01-3772) – ZIPRS1617, [13/18](https://www.uradni-list.si/glasilo-uradni-list-rs/vsebina/2018-01-0544), [195/20](https://www.uradni-list.si/glasilo-uradni-list-rs/vsebina/2020-01-3501) – odl. US, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [76/23](https://www.uradni-list.si/glasilo-uradni-list-rs/vsebina/2023-01-2386)), Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. [60/06](https://www.tax-fin-lex.si/Dokument/Podrobnosti?rootEntityId=E_e088a48e-587b-4504-be2a-89cd824a0353), [54/10](https://www.tax-fin-lex.si/Dokument/Podrobnosti?rootEntityId=30856d16-7ba7-4ba1-916e-844cf63ddb65) in [27/16](https://www.tax-fin-lex.si/Dokument/Podrobnosti?rootEntityId=dd1134f6-b721-42ca-a83b-f8da1e051595) – v nadaljevanju Uredba). |
| **OBRAZLOŽITEV:** |  |

Projekt Mladi za povezano skupnost namerava Občina Ribnica na Pohorju prijaviti na 2. javni poziv za oddajo projektnih predlogov, za izbor projektov v okviru izvajanja Strategije lokalnega razvoja območja LAS MDD 2027 za programsko obdobje 2021 - 2027, sofinanciranih iz EKSRP v okviru »Podpore za izvajanje projektov v okviru Strategije lokalnega razvoja, ki ga vodi lokalna skupnost«. Vizija razvoja LAS MDD 2027 se glasi: »Upoštevajoč kakovost življenja ljudi in okolja, socialno privlačnost ter družbeno odgovornost za krepitev konkurenčnosti, prepoznavnosti in privlačnosti, bo območje LAS MDD 2027 doseglo skladen in vzdržen razvoj«. Postavljeni cilji prispevajo k uresničitvi Strategije lokalnega razvoja ter hkrati prispevajo k uresničevanju ciljev posameznih skladov, iz katerih se financira SLR.

Investicija obsega notranjo obnovo in adaptacijo gasilskega doma, ki se bo preoblikoval v večnamenski dom, v katerem se bodo izvajale prostočasne, kulturne in družabne aktivnosti.

Za investicijski projekt mora občina izdelati in zagotoviti minimalno investicijsko dokumentacijo. Mejne vrednosti, ki določajo pripravo in obravnavo posebne vrste investicijske dokumentacije po stalnih cenah z vključenim in posebej prikazanim DDV so za investicijske projekte z ocenjeno vrednostjo med 300.000,00 in 500.000,00 EUR najmanj dokument identifikacije investicijskega projekta (DIIP) (4. člen Uredbe).

Investitor se do DIIP opredeli s pisnim sklepom, ki je obvezna priloga DIIP. S potrditvijo DIIP, investitor odobri pripravo predinvesticijske zasnove ali investicijskega programa (če sta dokumenta glede na mejne vrednosti potrebna) oziroma odobri izvedbo investicije (v kolikor nadaljnji dokumenti niso potrebni). Pri zavrnitvi DIIP je potrebno opredeliti razloge za zavrnitev (18.člen Uredbe).

DIIP je potrebno izdelati pri načrtovanju oziroma pred odločitvijo o investiciji (10. člen Uredbe).

Srečko GEČ

ŽUPAN